**Előzetes hatástanulmány**

**Hortobágy Község Önkormányzata Képviselő-testületének az idegenforgalmi szezonban fizetendő parkolási díjról szóló 21/2021. (X. 27.) önkormányzati rendelet módosításáról szóló**

**12/.... (...) önkormányzati rendeletéhez**

A jogalkotásról szóló 2010. évi CXXX. törvény 17. § (1) bekezdése értelmében a jogszabályok előkészítése során előzetes hatásvizsgálatot kell lefolytatni, a (2) bekezdés alapján az alábbi tényezőkre vonatkozóan:

1. A rendelet valamennyi jelentősnek ítélt hatása, különösen:

1. **Társadalmi, gazdasági költségvetési hatása:** Indokolt a módosítás a Szent Dömötör-napi Behajtási Ünnepen szervezett kézműves vásárra érkezők számának növelése érdekében, így remélve, hogy a látogatók számának növekedésével az Önkormányzat nagyobb bevételt tud realizálni.
2. A rendeletnek közvetlen **környezeti hatása** nincs.
3. A rendeletnek közvetlen **egészségi hatása**, egészségügyi következménye nincs.
4. A tervezetnek **adminisztratív terheket befolyásoló hatása**: a rendelet megalkotásának az adminisztratív terheket tekintve jelentős hatása nincs.

**2. A jogszabály megalkotásának szükségessége, a jogalkotás elmaradásának várható következményei:**

A korábbi módosítás során a parkolási díjat a Képviselő-testület a kiemelt rendezvények esetére a korábbi díjtétel megduplázásával határozta meg. Figyelemmel a gazdasági környezet drasztikus változásaira az eltelt időszak inflációjára, valamint az általános áremelkedésekre a Képviselő-testület úgy véli, hogy a parkolási díj emelése túlzottan nagymértékű és annak csökkentését határozta el.

3. A jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

Hortobágy, 2022. október 11.

 **Jakab Ádám András**

 polgármester